Paġna IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar rappreżentant wieħed minn kull Stat Membru bħala membru tal-Bord ta' Tmexxija tal-Aġenzija Ewropea għas-Sustanzi Kimiċi ("il-Bord ta' Tmexxija"). Il-Gvern Estonjan informa lill-Kunsill bl-intenzjoni tiegħu li jissostitwixxi r-rappreżentant Estonjan fil-Bord ta' Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta' Mejju 2019, ADOTTA DIN ID-DEĊIŻJONI: Is-Sinjura Enda VESKIMÄE, ta' nazzjonalità Estonjana, li twieldet fis-17 ta' Mejju 1956, għandha tinħatar membru tal-Bord ta' Tmexxija tal-Aġenzija Ewropea għas-Sustanzi Kimiċi minflok is-Sinjura Aive TELLING għall-perijodu mill-14 ta' Mejju 2018 sal-31 ta' Mejju 2019. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, l-14 ta' Mejju 2018. Id-Deċiżjoni tgħid li sal-15 ta' Mejju ta' kull sena, mill-2017, il-Kummissjoni għandha tippubblika l-għadd totali tal-kwoti fiċ-ċirkulazzjoni. Din iċ-ċifra tiddetermina jekk il-kwoti li jkunu maħsubin biex jiġu rkantati fis-sena ta' wara għandhomx jiddaħħlu fir-riżerva. Din il-Komunikazzjoni hija t-tieni pubblikazzjoni għall-fini tal-MSR, u tikkonċerna s-sena 2017. Fiha l-għadd totali tal-kwoti fiċ-ċirkolazzjoni u tiddeskrivi fid-dettall kif ġiet ikkalkulata din iċ-ċifra. Billi l-MSR se tibda taħdem fl-2019, din il-pubblikazzjoni hija l-ewwel waħda ta' dan it-tip li se twassal biex jitqiegħdu l-kwoti fir-riżerva. L-MSR taħdem b'mod awtomatiku meta l-għadd totali tal-kwoti fiċ-ċirkolazzjoni jkun ikbar minn medda predefinita. Il-kwoti jinżiedu mar-riżerva jekk l-għadd totali ta' kwoti fiċ-ċirkolazzjoni jkun aktar minn limitu ta' 833 miljun kwota. Il-kwoti jinħelsu mir-riżerva jekk l-għadd totali ta' kwoti fiċ-ċirkolazzjoni jkun inqas minn 400 miljun kwota. Il-kwoti jinżiedu mar-riżerva billi jiġu rkantati inqas kwoti, u jinħelsu mir-riżerva billi jiġu rkantati 100 miljun aktar kwoti fil-futur. Għaldaqstant, il-pubblikazzjoni tal-għadd totali tal-kwoti fiċ-ċirkolazzjoni, li skont kemm ikun hu, il-kwoti jinżiedu mar-riżerva jew jinħelsu minnha, hija element importanti għat-tħaddim tar-riżerva. Għalhekk, skont din il-Komunikazzjoni, sa mill-1 ta' Jannar 2019, 16 % tal-għadd totali tal-kwoti fiċ-ċirkolazzjoni se jiddaħħlu fir-riżerva tul l-ewwel tmien xhur ta' dik is-sena. Se jitnaqqas ammont li jikkorrispondi ma' dan mill-volumi ta' rkantar tal-Istati Membri, skont l-ishma ta' rkantar rispettivi tagħhom. F'dan il-kuntest, huwa importanti li wieħed jiftakar li sal-31 ta' Diċembru 2025, il-kwoti distribwiti mill-ġdid bi skop ta' solidarjetà u tkabbir fl-Unjoni ma jitqisux fid-determinazzjoni tal-ishma rilevanti. Bl-istess mod, 24 % tal-għadd totali tal-ishma fiċ-ċirkolazzjoni li se jiġu ppubblikati f'Mejju tal-2019 se jiddaħħlu fir-riżerva tul perjodu ta' 12-il xahar mill-1 ta' Settembru 2019 'il quddiem, minflok ma jiġu rkantati mill-Istati Membri. Skont l-Artikolu 1(4) tad-Deċiżjoni (UE) 2015/1814 l-għadd totali ta' kwoti fiċ-ċirkolazzjoni "għandu jkun in-numru kumulattiv ta' kwoti maħruġa fil-perjodu mill-1 ta' Jannar 2008, inkluż in-numru maħruġ skont l-Artikolu 13(2) tad-Direttiva 2003/87/KE f'dak il-perjodu u d-drittijiet biex jintużaw il-krediti internazzjonali eżerċitati mill-installazzjonijiet taħt l-EU ETS fir- rigward tal-emissjonijiet sal-31 ta' Diċembru ta' dik is-sena partikolari, li minnu jitnaqqsu t-tunnellati kumulattivi tal-emissjonijiet ivverifikati mill-installazzjonijiet skont l-EU ETS bejn l-1 ta' Jannar 2008 u l-31 ta' Diċembru ta' dik l-istess sena partikolari, kwalunkwe kwota kkanċellata skont l-Artikolu 12(4) tad-Direttiva 2003/87/KE u n-numru ta' kwoti fir-riżerva." Fi ftit kliem, l-għadd totali ta' kwoti fiċ-ċirkolazzjoni li jkun rilevanti għaż-żidiet fl-MSR u r-rilaxxi minnha jiġi kkalkolat bil-formola li ġejja: L-elementi differenti li jiddeterminaw l-għadd totali tal-kwoti fiċ-ċirkolazzjoni huma tlieta: l-ewwel, il-provvista ta' kwoti sa mill-1 ta' Jannar 2008; it-tieni, l-għadd ta' kwoti ċeduti u kkanċellati ("domanda"); u t-tielet, dak li jinżamm fir-riżerva. Kif previst fid-Deċiżjoni (UE) 2015/1814, il-kwoti tal-avjazzjoni u l-emissjonijiet verifikati tal-avjazzjoni ma jitqisux f'dan il-kuntest. Il-provvista tal-kwoti għas-suq tiġi ddeterminata minn ħames elementi differenti: il-kwoti mfaddla bejn l-2008 u l-2012 ("it-tieni fażi"), il-kwoti allokati mingħajr ħlas mill-1 ta' Jannar 2013 u l-31 ta' Diċembru 2017, inklużi l-kwoti allokati mir-riżerva għal min jidħol ġdid ("NER"), il-kwoti mmonetizzati mill-Bank Ewropew tal-Investiment (EIB) għall-programm "NER300", u id-drittijiet ta' kreditu internazzjonali eżerċitati mill-installazzjonijiet b'rabta mal-emissjonijiet sal-31 ta' Diċembru 2017. Billi l-MSR mhijiex se tibda taħdem qabel l-2019, fil-preżent ma hemmx kwoti fir-riżerva. Fid-dawl ta' dan kollu li ntqal hawn fuq, l-għadd totali ta' kwoti fiċ-ċirkolazzjoni jammonta għal 1 654 574 598 kwota. Bi qbil mar-regoli miftiehma tal-MSR, tul l-ewwel tmien xhur tal-2019, li jibdew fl-1 ta' Jannar, se jiddaħħlu total ta' 264 731 936 kwota fl-MSR. Il-pubblikazzjoni li jmiss se tkun f'Mejju tal-2019, biex jiġu ddeterminati ż-żidiet fir-riżerva mill-1 ta' Settembru 2019 sa Awwissu tal-2020. Tfaddil milt-tieni fażi l-għadd totali ta' kwoti allokati mingħajr ħlas bejn l-1 ta' Jannar 2013 u l-31 ta' Diċembru 2017, inkluż min-NER l-għadd totali tal-kwoti rkantati bejn l-1 ta' Jannar 2013 u l-31 ta' Diċembru 2017, inklużi fl-irkanti bikrija l-għadd ta' kwoti mmonetizzati mill-Bank Ewropew tal-Investiment għall-programm NER300 id-drittijiet ta' kreditu internazzjonali eżerċitati mill-installazzjonijiet b'rabta mal-emissjonijiet sal-31 ta' Diċembru 2017 Tunnellati ta' emissjonijiet verifikati mill-installazzjonijiet fl-EU ETS bejn l-1 ta' Jannar 2013 u l-31 ta' Diċembru 2017 Kwoti kkanċellati bi qbil mal-Artikolu 12(4) tad-Direttiva 2003/87/KE sal-31 ta' Diċembru 2017 Dan l-avviż jikkonċerna l-impriżi li ġejjin: 3i Infrastructure plc ("3iN", ir-Renju Unit), finalment ikkontrollata minn 3i Group plc. ("3i", ir-Renju Unit); 3i u DAAM jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Attero kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: 3i hija negozju għall-ġestjoni tal-investiment iffokat fuq ekwità privata fil-medju tas-suq u l-infrastruttura; DAAM tiġġestixxi u tikkontrolla l-fondi ta' investiment, billi tiffoka fuq assi tal-infrastruttura fl-Ewropa; Attero hija kumpanija tal-immaniġġar tal-iskart attiva fil-ġbir, it-trattament u rimi ta' skart ordinarju u perikoluż fin-Netherlands. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Kennedy Wilson u AXA jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' impriża konġunta (joint venture, JV) li għadha kif inħolqot, li se tkun attiva f'servizzi ta' proprjetà immobbli fl-Irlanda. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi joint venture. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Fortum Oyj ("Fortum", il-Finlandja), Uniper SE ("Uniper", il-Ġermanja). Fortum takkwista, fis-sens tal-Artikolu 3(1)(b) tar-Regolament tal-Għaqdiet il-kontroll uniku ta' Uniper kollha kemm hi. Il-konċentrazzjoni hija mwettqa permezz ta' offerta pubblika mħabbra fis-7 ta' Novembru 2017. L-attivitajiet kummerċjali tal-impriżi kkonċernati huma: Fortum hija kumpanija tal-enerġija prinċipalment involuta fil-ġenerazzjoni tal-elettriku u t-tisħin l-aktar fil-pajjiżi Nordiċi, iżda b'operazzjonijiet fi bnadi oħra fl-Ewropa, ir-Russja u l-Indja, Uniper hija kumpanija tal-enerġija li tinkludi n-negozju preċedenti tal-utilità tal-enerġija konvenzjonali u n-negozju tal-prodotti ta' E.ON li tħaddem fl-Ewropa u r-Russja. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt:
Extracted from C_169_2018.html